OpenLLM-France/wikimedia huggingface dataset:
# Jose Sacristan saria

José Sacristán Sariak —hasieran Melillako Hiria Sariak deitzen zirenak— Melillako Zinema Asteak urtero ematen dituen zinema-sariak dira.

## Sorrera

Izen berarekin ezagutzen den Zinemaren Asteko ‘Ciudad de Melilla’ sariari José Sacristán deitzen hasi zitzaion 2017an, jaialdiaren IX. edizioa egin zenean.

## Indarrean dauden sariak
### Espainiako zinemaren sariak

Irabazleak
* 2017: José Sacristán
* 2018: Aitana Sánchez-Gijón
* 2019: Marisa Paredes
* 2020: Miguel Rellán
* 2021: Monica Randall
* 2022: Daniel Guzman
* 2023: María Barranco eta Fernando Méndez-Leite
* 2024: Juan Echanove

## Erreferentziak

* ↑ Lozano, Pedro M.. (2017-01-18). «El premio ‘Ciudad de Melilla’ de la Semana de Cine se llamará José Sacristán» El Faro de Melilla.
* ↑ Lozano, Pedro M.. (2017-01-18). «El premio ‘Ciudad de Melilla’ de la Semana de Cine se llamará José Sacristán» El Faro de Melilla.
* ↑ Cambronero, D.. (2018-05-04). «Aitana Sánchez-Gijón y Verónica Forqué, entre las premiadas en la X Semana de Cine de Melilla» El Faro de Melilla.
* ↑ ainarafernandezr. (2019-04-10). «La actriz Marisa Paredes recibirá el premio José Sacristán de la XI Semana del Cine» El Faro de Melilla.
* ↑ Morales, Joaquín. (2020-09-01). «Clara Lago y Miguel Rellán se suman a la lista de premiados de la Semana del Cine» El Faro de Melilla.
* ↑ Morales, Joaquín. (2021-09-11). «El Kursaal de Melilla en pie para ovacionar a Mónica Randall» El Faro de Melilla.
* ↑ Pulido, Juan Luis Espinosa. (2022-04-28). «Carolina Yuste y Daniel Guzmán, entre las estrellas de la Semana de Cine de Melilla» El Faro de Melilla.
* ↑ Jiménez, María Ángeles. (2023-04-22). «María Barranco y Fernando Méndez-Leite reciben el premio José Sacristán» El Faro de Melilla.
* ↑ García, María. (2024-05-11). «El actor Juan Echanove recibe esta tarde el premio 'José Sacristán' - El Faro de MelillaEl actor Juan Echanove recibe esta tarde el premio 'José Sacristán'» El Faro de Melilla.

## Ikus, gainera

* Melilla
* Melillako Zinema Astea

## Kanpo estekak

* Datuak: Q128522862
# Neuroleptiko

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Neuroleptikoa edo antipsikotikoa droga psikoaktibo bat da, kontzeptualki psikosiak kudeatzeko erabilia; eskizofrenia eta desoreka bipolarra, zehazki. Eragin terapeutikoa haluzinaziora, eldarniora eta pentsamendu desordenatura bideratuta dago.
Lehenengo belaunaldikoak edo antipsikotiko tipikoak 1950eko hamarkadan sortu ziren (adibidz, Haloperidol). Hala ere, praktika klinikoan, 20 urte geroago arte ez zen sartu lehendabizikoa, Klozapina. Atipikoak edo bigarren belaunaldikoak berrikiago garatuz joan dira, eta serotoninaren hartzaileetan ere eragina daukate. Bi multzokoek dopaminaren gainean eragiten dute.
Albo-ondorioak kontuan hartzekoak dira: batez ere, mugimenduaren asaldurak izatea eta pisua irabaztea.

## Sailkapena

* Lehenengo belaunaldikoak (tipikoak):
** Butirofenonak: haloperidol
** Fenotiazinak: klorpromazina, lebomepromazina, flufenazina, tioridazina.
** Tioxantenoak: flupentixol, zuklopentixol.
** Beste batzuk: klotiapina.
* Bigarren belaunaldikoak (atipikoak): klozapina, olantzapina, ketiapina, errisperidona.

## Indikazioak

* Eskizofrenia
* Desoreka bipolarra
* Dementzia
* Beste batzuk: Delirium, nahasmendu obsesibo-konpultsiboa, estres postraumatikoa, pertsonalitate asaldura , Tourette sindromea eta autismoa.

## Albo-ondorioak

Eragin desiragaitz ugari eta ohikoak dituzte mota honetako sendagaiek, tratamenduak uzteko arrazoia dena sarritan. Maizen agertzen direnen artean honakoak:
* Estrapiramidalak (bereziki lehenengo belaunaldikoekin eta paziente gazteagoengan: akatisia, distonia, parkinsonismoa, ikara).
* Sedazioa edo logura (ohikoa Klozapina, Olanzapina, Ketiapina edo Klorpromazinarekin; kasu batzuetan onuragarria izan daitekeena eta bilatzen dena).
* Buruko mina, zorabioa.
* Antikolinergikoak (ohikoagoa Olanzapina eta Klozapinarekin).

## Ikus, gainera

* Psikoanaleptiko
* Sindrome neuroleptiko gaizto

## Erreferentziak

* ↑ Euskalterm: [Psikiatria Hiztegia] [2017]

## Kanpo estekak

* Datuak: Q208144
* Multimedia: Antipsychotic drugs / Q208144
# Museo Historiko Nazionala (Argentina)

Museo Historiko Nazionala Argentinako historiari eskainitako museoa da. San Telmo auzoan dago, Buenos Aires Hirian (CABA), Argentinan. Bere ondarean Hego Amerikako eta gaur egungo Argentinako lurraldearen historiaurrearekin, Maiatzeko Iraultzarekin, Argentinako Independentzia Gerrarekin, Aliantza Hirukoitzaren Gerrarekin eta Argentinako Mendeurrenarekin lotutako objektuak daude. 2020ko apiriletik, museoaren zuzendaritza Gabriel Di Meglio historialariaren esku dago. 2020an, Argentinako XX. mendeko historia biltzen duen gidoi nagusia berritzeko lanetan ari ziren.
Museoak, gainera, bere ondarea osatzen duten bi eremu ditu. Alde batetik, Artxiboa, artxibo historikoa eta artxibo instituzionala biltzen dituena. Bertan, eskuz idatzitako testu-dokumentuak, inprimakiak eta dokumentu bisual fotografiko, ikonografiko eta kartografikoak gordetzen dira. Beste alde batetik, Liburutegiak 10.000 ale baino gehiago ditu eta Argentinako historian espezializatuta dago. Maiatzeko Iraultzari eta Independentzia Gerrari buruzko testuen bilduma zabala eta anitza du.
Museo Historiko Nazionala beste arlo batzuek ere osatzen dute, zeregin zehatzetan aritzen direnak: Kontserbazioa eta Zaharberritzea, Dokumentazioa eta Bildumen Erregistroa, Liburutegia, Artxiboa, Ikerketa, Hezkuntza, Komunikazioa, Mantentzea, Museografia eta Administrazioa.

## Erreferentziak

* ↑ «Museo Histórico Nacional» Museo Histórico Nacional.
* ↑ «MUSEO HISTÓRICO NACIONAL (ARGENTINA)» https://museohistoriconacional.cultura.gob.ar/noticia/historias-argentinas/.

## Kanpo loturak

* Datuak: Q57785
* Multimedia: Museo Histórico Nacional (Argentina) / Q57785
# Exidia thuretiana

Exidia thuretiana Auriculariaceae familiako onddo espezie bat da. Bere trinkotasun erdi-gelatinakara eta likatsuaz gain, bere itxura nahiko higuingarria da, giza mukia gogorarazten duena.
Sinonimoak: Tremella albida, Gyraria albida, Exidia albida.

## Deskribapena

Karpoforoa: Globo-itxurakoa, gorputz fruktifero hedatuak osatzeko joera du, Tuberkulu-garun itxurarekin eta trinkotasun erdi-gelatinakararekin. Kolorea zuri-urdinxkatik gris-zurixkara joan daiteke.
Etimologia:

## Jangarritasuna

Ez du interes gastronomikorik.

### Nahasketa arriskua

Tremella mesenterica hori bizi kolorekoa da eta txikiagoa. Myxarium nucleatum edo Entoloma nucleata arrosa kolore gehiago du eta gardenagoa da, eta masa kristalinoak eratzen ditu barruan.

## Sasoia eta lekua

Udazkenean eta neguan oso ohikoa, batez ere pagoetan.

### Banaketa eremua

Kanada, Ameriketako Estatu Batuak, Mexiko, Brasil, Azoreak, Europa, Errusia, Iran, Himalaiako eremua, Australia, Zeelanda Berria, Hegoafrika, Ruanda.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 663 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 324 or. ISBN 84-282-0865-4..
* ↑ Exidia thuretiana: GBIF—the Global Biodiversity Information Facility.

## Kanpo estekak

* Datuak: Q1323831
* Multimedia: Exidia thuretiana / Q1323831
# Exidia saccharina

Exidia saccharina Auriculariaceae familiako onddo espezie bat da. Haragi gutxi du eta gelatinakara. Toxikoa ez bada ere, ez du sukaldaritzako interesik.
Sinonimoak: Tremella saccharina, Ulocolla saccharina, Dacrymyces saccharinus.

## Deskribapena

Fruktifikazioa: Erditik zurari itsatsita, lehenbizi irregularki biribildua, ondoren uhindu-tuberkulosoa edo tolestura ondulatuak dituena, sare zabala osatuz. Gelatinakara, irmoa, kanela-lehoi kolorekoa, arre iluna, arre-datil kolorekoa.
Himenioa: Papila desberdinekin, arraroak, garatxoekin.

## Jangarritasuna

Sukaldaritzako baliorik gabea.

### Nahasketa arriskua

Exidia recisa delakoarekin nahas daiteke, hau ia berdina da, baina hildako egurretan hazten da, baita zuhaitz bizietan ere, sahatsetan (Salix), makaletan (Populus), haltzetan (Alnus) eta Prunus-etan. Exidia pithya espeziearekin ere bai, honek koniferoetan irteten du eta ia ez du garatxo glandularrik.

## Sasoia eta lekua

Udazkenean, koniferoen adar bizietan eta erorietan, batez ere, Larix, Picea eta Pinus-etan.

### Banaketa eremua

Kanada, Ameriketako Estatu Batuak, Costa Rica, Kolonbia, Brasil, Europa, Errusia, Kaukasoa, Mongolia, Kaledonia Berria, Gabon.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 664 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 638 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Exidia saccharina: GBIF—the Global Biodiversity Information Facility.

## Kanpo estekak

* Datuak: Q1723674
* Multimedia: Exidia saccharina / Q1723674
# Exobasidium rhododendri

Exobasidium rhododendri Exobasidiaceae familiako onddo espezie bat da.

## Deskribapena

Karpoforoa: 1 eta 4 cm bitartekoa. Haragi zukutsua, harro samarra, flexiblea, globo-itxurakoa, konkor irregularrekin, kuku-sagar forman. Orban zuriekin, horiekin, gorriekin edo berdeekin.
Himenioa: (kanpoko azalera). Iletsu samarra, zuria.
Etimologia: Rhododendri epitetoa latinetik dator, errododendro esan nahi duen rhododendri hitzetik. Errododendroetan hazten delako.

## Jangarritasuna

Interes gastronomikorik gabea.

## Sasoia eta lekua

Udan eta udazkenean. Mendian, errododendro (Rhododendron ferrugineum) landarearen parasito tipikoa, non ugari hazten den. Kuku-sagar itxuran agertzen da, beraz, intsektu baten hargunearekin nahas daiteke.

### Banaketa eremua

Kanada, Ameriketako Estatu Batuak, Alaska, Kanariak, Svalbard, Europa, Errusia, Hego Korea, Japonia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 631 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Exobasidium rhododendri: GBIF—the Global Biodiversity Information Facility.

## Kanpo estekak

* Datuak: Q2650827
* Multimedia: Exobasidium rhododendri / Q2650827
# Sindrome estrapiramidal

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Sindrome estrapiramidala edo nahasmendu estrapiramidala sistema estrapiramidalaren lesio edo disfuntzioek eragindako zeinu eta sintomen multzoa da: nahi gabeko mugimendu anormalak, orekaren eta ibileraren alterazioak, dardara, parkinsonismoa eta abar. Sindrome extrapiramidalak droga antipsikotiko tipikoek eragiten dituzte, D2 dopamina-errezeptoreak antagonizatzen dituztenak. Beste kausa batzuk burmuineko kalteak eta meningitisa izan daitezke.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Euskalterm: [Psikiatria Hiztegia] [2017]
* ↑ (Ingelesez) Pierre, JM. (2005). «Extrapyramidal symptoms with atypical antipsychotics: incidence, prevention and management» Drug Safety 28 (3): 191–208. doi:10.2165/00002018-200528030-00002. PMID 15733025..
* ↑ Ori Scott; Simona Hasal; Helly R. Goez. (2013ko azaroa). «Basal Ganglia Injury With Extrapyramidal Presentation: A Complication of Meningococcal Meningitis» J Child Neurol 28 (11): 1489–1492. doi:10.1177/0883073812457463. PMID 22965562..

## Kanpo estekak

* Datuak: Q1385411
# Psikiatria

Psikiatria buruko gaitzak ikertu, diagnostikatu, tratatu eta prebenitzen dituen espezialitate medikoa da. Gaixotasun multzo horretan daude sartuta hainbat afektibitateari, jokabideari, kognizioari eta pertzepzioari lotutako anormaltasunak. Psikiatrak dira arlo honetako espezialistak.
Hitza Johann Christian Reil sendagile alemaniarrak asmatu zuen 1808an, eta grezierazko bi hitzetik eratorri da (psik-, antzinako grezieraz psykhē, "arima"; -iatria, grezieraz iātrikos, "medikua").
Ebaluazio psikiatrikoa buru egoeraren azterketa batekin hasten da normalean. Test psikologikoak eta azterketa fisikoak egiten dira, batzuetan buruaren irudiak eta beste teknika neuropsikologiko batzuk erabilita. Buruko gaitzak diagnostiko bildumak diren eskuliburuak erabiliz diagnostikatzen dira, adibidez Munduko Osasun Erakundeak argitaratutako International Classification of Diseases izenekoa.
Gaur egun, tratamendu psikiatrikorik ohikoena droga psikoaktiboen eta psikoterapiaren erabilera konbinatua da. Tratamendua gaixoa osasun zentro batean dagoela edo etxean dagoela eman daiteke, gaixotasunaren larritasunaren arabera. Psikiatriaren esparruko ikerketa eta tratamenduak diziplinartekotasun handikoak dira eta azpiespezialitate eta hurbilketa teoriko askoren konbinazioz ematen dira.

## Historia

* 1856 - Sigmund Freud jaio zen, "psikoanalisiaren aita"tzat hartu izan dutena.
* 1999 - Peter Breggin-ek Ethical Human Psychology and Psychiatry izeneko argitalpena sortu zuen, Psikiatriaren oinarri biologikoak zalantzan ipintzeko xedearekin.

## Biografia interesgarriak

* Philippe Pinel (1745-1826).
* Sigmund Freud (1856-1939).
* Carl Jung (1875–1961).
* Jacques Lacan (1901–1981).

## Tratamenduak Psikiatrian
### Medikazioak

Farmako psikiatrikoak bi multzo handitan banatzen dira:
* Psikoleptikoak:
** antsiolitikoak
** antipsikotikoak
** hipnotikoak
** lasaigarriak
* Psikoanaleptikoak:
** antidepresiboak
** psikoestimulatzaileak

### Psikoterapia
## Euskal Herrian

Hego Euskal Herrian, ospitale psikiatriko publikoak daude gaixo kronikoentzat Arrasate, Bermeo, Gasteiz, Iruñea, Zaldibar eta Zamudion.
Gaixo akutuak ingresatzeko, aldiz, Basurtu (Bilbo), Donostia Ospitalea, Gurutzeta, Nafarroako Ospitalea (Iruñea) eta Santiago (Gasteiz) erietxe publikoak ditugu.

## Ikus, gainera

* Psikologia

## Kanpo estekak

* (Gaztelaniaz) Sociedad Española de Psiquiatría
* (Frantsesez) Fédération Française de Psychiatrie
* (Gaztelaniaz)Osasun Mentalaren Elkartea
* Datuak: Q7867
* Multimedia: Psychiatry / Q7867
# Lezama parkea (Buenos Aires)

Lezama Parkea Argentinako hiriburu den Buenos Aires hiriko parke bat da, San Telmo auzoan dagoena, Defensa eta Brasil kaleen elkargunean.

## Aurrekariak

Historialari batzuen arabera, parkearen eremua izan zen Pedro de Mendozak Buenos Airesen lehen fundazioa egin zuen tokia, 1536an. Lurrak hainbat helburu izan ditu denboran zehar: XVIII. mendearen amaieran Manuel Gallego eta Valcarcel jakin batena zen, gero Daniel Mackinlayk erosi zuen salmenta publikoan eta azkenik Carlos Ridgley Horne amerikarrak. Hornek jabetzaren lurrak zabaldu zituen inguruko lurrak erosiz, eta Defentsa kalean oinetxe bat eraiki zuen, baina Juan Manuel de Rosas boterera iritsi ondoren, Montevideon erbesteratu behar izan zuen. Jabetza Jose Gregorio Lezamari saldu zitzaion, eta hark beste lursail batzuk erantsi zituen, eta, horrela, jabetza Brasil kaleraino zabaldu zuen. Lezamak egoitza handia berriztatzen du eta lorategiak parke pribatu garrantzitsu bihurtzen ditu, botanika zalea baitzen. Hil zenean, alargunak 1894an saldu zion jabetza Udalari, oso prezio baxuan, baina parke publiko bihurtzeko baldintzarekin, eta horrek bere senarraren izena eraman beharko luke. Luxuzko etxean 1897an Argentinako Museo Historiko Nazionala jarri zuten.

## Galeria

* Pedro de Mendoza Buenos Aires hiriaren sortzailearen monumentua.
* Argentina/Uruguai begikotasunaren monumentua.

## Kanpo estekak

* Datuak: Q1133613
* Multimedia: Parque Lezama / Q1133613
# Hipotaurina

Hipotaurina edo azido 2-aminoetanosulfinikoa konposatu organikoa da, H$_2$N–CH$_2$–CH$_2$–SOOH formula duena, organosufre konposatuen familiakoa eta azido sulfinikoen klasekoa. Taurinaren biosintesiko tarteko produktua da. Solidoa da.

## Erreferentziak

* ↑ (Ingelesez) PubChem. «Hypotaurine» pubchem.ncbi.nlm.nih.gov (Noiz kontsultatua: 2024-12-22).
* Datuak: Q3138539
* Multimedia: Hypotaurine / Q3138539
# Ros na Rún

Ros na Rún Irlandako TG4 telebista katean emititu den irlanderazko telesail bat da. 1996ko azaroaren 3an emititzen hasi zenetik, urtero 35 atal grabatu eta astero telebistan bi atal aireratu dira.
Telesaila TG4 katean astearte eta ostegunetan 20:30etan emititzen da eta igandean 22:30etan aste guztiko laburpena ematen da.

## Bitxikeriak

* Telesaila Galway konderriko Spiddal udalerrian kokatzen da (Galway hiritik hurbil).
* Telesailak gizarteko gai ugari jorratzen ditu: etxeko bortizkeria, infidelitatea, lapurreta, piromania edo suzaletasuna, abortua, homosexualitatea, adopzioa, hilketa, bortxaketa, drogak...
* 2009ko abenduaren 31n 1000. atalera iritsi zen.

## Ikus, gainera

* Goenkale: euskaraz eginiko telesaila.
* Pobol y Cwm: galeseraz eginiko telesaila.
* Mareas Vivas: galizieraz eginiko telesaila.
* Poblenou: katalanez eginiko lehenbiziko telesaila.
* El cor de la ciutat: Katalunian emisioan egon den telesailik iraunkorrena (1906 atal).
* EastEnders: Erresuma Batuko telesaila.
* Coronation Street: Erresuma Batuan emisioan daraman telesailarik iraunkorrena (1960tik gaur egun arte).

## Kanpo estekak

* Ros na Rún telesailaren webgune ofiziala (Gaeleraz) (Ingelesez)
* Datuak: Q3398887
# Lera-txakur

Lera-txakurra, lurreko ibilgailuak uhal bidez tiratzeko hezitua eta entrenatua dagoen txakur mota bat da, nagusiki lerak.
Artikoan gutxienez duela 8.000 urtetik ontziez gain garraiobide bakarra izan da, XX. mendean kamioi artikulatuak, elurretako motorrak eta hegazkinen erabilera hedatu arte.
Usadioz, Alaska, Errusia, Groenlandia, Norvegia, Siberia eta Suedian erabili izan dira.
* Datuak: Q28997
* Multimedia: Sled dogs / Q28997
# Tor (generoa)

Tor arrain genero bat da. Cyprinidae familiaren barruan sailkatzen dira.

## Espezieak

| # | Espeziea | Egoera |
| style='text-align:right' | Tor ater | daturik gabe |
| style='text-align:right' | Tor barakae | daturik gabe |
| style='text-align:right' | Tor brevifilis | daturik gabe |
| style='text-align:right' | Tor chelynoides | daturik gabe |
| style='text-align:right' | Tor dongnaiensis | daturik gabe |
| style='text-align:right' | Tor douronensis | daturik gabe |
| style='text-align:right' | Tor grypus | daturik gabe |
| style='text-align:right' | Tor hemispinus | daturik gabe |
| style='text-align:right' | Tor khudree | daturik gabe |
| style='text-align:right' | Tor kulkarnii | daturik gabe |
| style='text-align:right' | Tor laterivittatus | daturik gabe |
| style='text-align:right' | Tor macrolepis | daturik gabe |
| style='text-align:right' | Tor malabaricus | daturik gabe |
| style='text-align:right' | Tor mekongensis | daturik gabe |
| style='text-align:right' | Tor mosal | daturik gabe |
| style='text-align:right' | Tor polylepis | daturik gabe |
| style='text-align:right' | Tor progeneius | daturik gabe |
| style='text-align:right' | Tor putitora | daturik gabe |
| style='text-align:right' | Tor qiaojiensis | daturik gabe |
| style='text-align:right' | Tor remadeviae | daturik gabe |
| style='text-align:right' | Tor remadevii | daturik gabe |
| style='text-align:right' | Tor sinensis | daturik gabe |
| style='text-align:right' | Tor soro | daturik gabe |
| style='text-align:right' | Tor tambra | daturik gabe |
| style='text-align:right' | Tor tambroides | daturik gabe |
| style='text-align:right' | Tor tor | daturik gabe |
| style='text-align:right' | Tor yingjiangensis | daturik gabe |
| style='text-align:right' | Tor yunnanensis | daturik gabe |
# Lecueder

Lecueder edo Estación Lecueder Argentinako udalerria da, Kordobako probintziako General Roca departamenduan dagoena.
E85 Ibilbide Probintzialaren gainean dago, iparraldean Villa Valeriarekin eta hegoaldean Villa Huidobrorekin lotzen duena. Gaur egun erdi utzita dagoen Lecuederreko tren-geltokiaren inguruan sortu zen, ordura arte Zorro Colgado deituriko parajean.
Lucio V. Mansillak korritu zuen ingurua. Un excursión a los indios ranqueles liburuan kontatuko zuen bidaian Mansilla.

## Herria

72 biztanle ditu (2010), hau da, aurreko erroldaren arabera (2001) baino % 177 gehiago.

## Erreferentziak

* ↑ Una nueva excursión a los indios ranqueles. .
* ↑ Mansillako mapa. .

## Kanpo estekak

* Datuak: Q5972428
# Rogelio Botanz

Rogelio Botanz Parra (Legazpi, 1956ko abenduaren 22a -) abeslari eta letragile gipuzkoar-kanariarra da.
Musika ibilbideari ekin zion 1970eko hamarkadan, eta azken urte haietan Kanarietara joan zen bizitzera.
1985ean Pedro Guerrarekin batera Taller Canario de Cancion taldea sortu zuen.

## Diskografia
### Taller Canariorekin

* Nueva Canción Canaria (1985)
* Trapera (1986)
* Identidad (1988)
* A por todas (1989)
* Rap a duras penas (1991)
* Y ahora... ¿qué? (1994)
* Castillos de arena (1999)

### Bakarka

* Tic-tac (1998)
* Tiempo (2001)
* Rogelio Botanz canta a Alfonso Sastre (2004) (Alfonso Sastrerekin)
* Vuelos (2007)

## Kanpo estekak

* (Gaztelaniaz) Rogelio Botanzen webgunea
* Datuak: Q5412588
# Fabian Cancellara

Fabian Cancellara (Wohlen bei Bern, Berna kantonamendua, 1981eko martxoaren 18a) txirrindulari suitzar ohia da, profesionala 2001etik 2016ra.
2008ko Olinpiar Jokoetan (Beijing) eta 2016ko Olinpiar Jokoetan (Rio de Janeiro), erlojupeko proban urrezko domina lortu zuen. Bestalde, errepideko proba nagusian, brontzezko domina lortu zuen. Bereizgarri nabarmenena zuen bere gorputz sendoak garapen luzeak mugitzeko ematen zion erraztasuna. Horrela, harbideetan zein bakarkako erlojupekoetan espezialistarik handienetarikoa izan zen.

## Sailkapen orokorra Itzuli Handietan

| Itzuli Handia | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 |
| Italiako Giroa | — | — | — | — | — | — | UT | — | UT | — | — | — | — | — | — | UT |
| Frantziako Tourra | — | — | — | 109. | 128. | — | 100. | 65. | 91. | 121. | 119. | UT | — | UT | UT | UT |
| Espainiako Vuelta | — | — | — | — | — | UT | — | — | UT | UT | UT | — | UT | UT | UT | — |
| Munduko Txapelketa | — | 148 | UT | UT | 123. | 31. | UT | — | 5. | 50. | 4. | — | 10. | 11. | — | — |
| Munduko Erlojupeko Tx | 15. | 9. | 19. | 8. | 3. | 1. | 1. | — | 1. | 1. | 3. | — | 3. | — | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kirol ibilbidea

| Urtea | Taldea |
| 2001-2002 | Mapei |
| 2003-2005 | Fassa Bortolo |
| 2006-2008 (ekaina arte) | Team CSC |
| 2008 (ekainetik aurrera) | Team CSC Saxo Bank |
| 2009-2010 | Team Saxo Bank |
| 2011 | Team Leopard-Trek |

## Kanpo loturak

* Fabian Cancellara - ProCyclingStats
* Webgune ofiziala
* Datuak: Q188197
* Multimedia: Fabian Cancellara / Q188197